open-index/open-wikipedia-markdown huggingface dataset:
Kosmos-2519

***Kosmos-2519*** (*Космос-2519*) bija Krievijas slepens militārais pavadonis. Tas orbītā tika palaists 2017. gada jūnijā Krievijas Aizsardzības ministrijas uzdevumā.

Oficiāli par pavadoni tika sniegta skopa informācija. Nav zināms tā izgatavotājs. Aizsardzības ministrija informēja, ka "kosmiskais aparāts ir kosmiskā platforma, uz kā var izvietot dažādus derīgās kravas variantus. Kā derīgā krava uz platformas ir uzstādīta iekārta Zemes tālizpētei, aparatūra kosmisko objektu fotografēšanai."

*Kosmos-2519* tika palaists  18:04:33 UTC ar nesējraķeti *[[Sojuz-2.1v / Volga]]* no Pļeseckas kosmodroma.
Sākotnēji pavadonis bija orbītā 652,2 × 670,6 km.

2017. gada 27. jūlijā *Kosmos-2519* orbīta tika izmainīta uz 650,4 × 670,7 km, No 1. līdz 3. augustam tika veikti vairāki manevri, orbītu izmainot uz 648,9 × 668,4 km. Ar šiem manevriem orbītas slīpums bija izmainīts no 98,045° uz 97,917°. Šāds slīpums bija tuvs 2013. gadā palaistajam pavadonim *[[Kosmos-2486]]*.

2017. gada 23. augustā no *Kosmos-2519* atdalījās *[[Kosmos-2521]]*, ko Aizsardzības ministrija nosauca par pavadoni inspektoru. Tas sākotnēji atradās no *Kosmos-2519* nelielā attālumā un veica tā vizuālus novērojumus.
Augustā un septembrī *Kosmos-2521* veica vairākus manevrus. Oktobrī tika paziņots, ka *Kosmos-2521* misija ir pabeigta, un tas ir atgriezies pie *Kosmos-2519*.

Laika posmā no 2018. gada 27. jūnija līdz 19. jūlijam *Kosmos-2519* veica vairākus manevrus, izmainot orbītu no 644 × 659 km uz 318 × 664 km.
Pēc tam netika reģistrēti kādi pavadoņa manevri.

2021. gada 23. decembrī *Kosmos-2519* nogāja no orbītas un sadega Zemes atmosfērā.

## Atsauces

## Ārējās saites
* Kosmos 2519 Gunter Dirk Krebs
* Soyuz-2-1v launches a secret satellite russianspaceweb.com
* COSMOS 2519 n2yo.com
Akciju indekss

**Akciju indekss** ir rādītājs, kas ļauj noteikt akciju kursa svārstību vai izmaiņu pakāpi kādā periodā.

Akciju indekss ir akciju tirgus vai tā daļas kopējais vērtības novērtējums, pamatojoties uz vidējām cenām. Tā ir vidējā svērtā vērtība, tāpēc dārgākām akcijām ir lielāks svars un tās vairāk ietekmē indeksu nekā zemākas cenas akcijas. Nevar bez starpniecības ieguldīt akciju tirgus indeksā, jo tas ir tikai vērtības mērījums, nevis faktiskais aktīvs. Tomēr var ieguldīt indeksu fondos, kas izsekotu konkrētu indeksu. Ieguldot var izmantot arī akciju indeksus kā līdzekli, lai novērtētu kopējo tirgus darbību vai konkrēto akciju relatīvo sniegumu.

Daži akciju indeksi ir globāli, piemēram, S&P Global 100, un tie izseko lielo starptautisko uzņēmumu sniegumu dažādos reģionos. Citi apskata konkrētu reģionu, piemēram, FTSE izstrādāts Āzijas un Klusā okeāna reģiona indekss. Tad ir nacionālie rādītāji, piemēram, FTSE 100 vai Dow, kas izseko uzņēmumus, kas uzskaitīti tikai noteiktā valstī.

Ir indeksi, kuru pamatā ir akcijas, kas uzskaitītas konkrētā biržā, piemēram, NASDAQ-100, un ir indeksi, kuru pamatā ir vairākas biržas, piemēram, Euronext 100. Ir arī specializēti indeksi, kas izseko tikai uzņēmumus konkrētā nozarē, piemēram, biotehnoloģiju vai nekustamo īpašumu jomās. 

## Atsauces
Starptautiskā rekonstrukcijas un attīstības banka

**Starptautiskā rekonstrukcijas un attīstības banka** (), ir viena no piecām institūcijām Pasaules Bankas grupā. Tā tika dibināta pirms 74 gadiem, 1944. gadā, ar mērķi samazināt nabadzību valstīs ar vidēju ienākuma līmeni un kredītspējīgās nabadzīgās valstīs, nodrošinot ilgstošu izaugsmi. Palīdzot ar aizdevumiem un garantijām, tā arī nodrošināja analītiskus un konsultējošus pasākumus. Tās sastāvā ir 189 dalībvalstis.

## Vēsture
Starptautiskā Rekonstrukcijas un Attīstības Banka ir vislielākā attīstības banka pasaulē, kas atbalsta Pasaules Bankas misiju - sniegt aizdevumus, garantijas, riska pārvaldības produktus un konsultāciju pakalpojumus zema ienākuma līmeņa un kredītspējīgām valstīm. Starptautiskā Rekonstrukcijas un Attīstības Banka tikai izveidota 1944. gadā, pēc Otrā pasaules kara, ar misiju finansēt Eiropas rekonstrukciju.

## Pakalpojumi
Starptautiskā Rekonstrukcijas un Attīstības Banka piedāvā novatoriskus finanšu risinājumus, tostarp finanšu produktus (aizdevumus, garantijas un riska pārvaldības produktus), kā arī zināšanas un konsultācijas valdībām, vietējā un starptautiskā līmenī. Sniegtie ieteikumi palīdz valdībām veikt reformas, uzlabot sniegtos pakalpojumus, veicināt vairāk privātu investīciju, kā arī ieviest jauninājumus un dalīties ar risinājumiem.

Organizācija palīdz:
* Samazināt nabadzību un paplašināt labklājību;
* Palīdzēt valstīm, kuras saskaras ar konfliktu situācijām;
* Atbalstīt valstis ar zemiem un vidējiem ienākuma līmeņiem to izaugsmē;
* u.c.

## Finansējums
Lai gan dalībnieki iegulda kapitālu IBRD, Banka galvenokārt iegūst līdzekļus, aizņemoties starptautiskos kapitāla tirgos, emitējot obligācijas. 2011.gadā Banka piesaistīja kapitālu 29 miljardu ASV dolāru vērtībā no 26 dažādās valūtās emitētām obligācijām. Kopš 1946. gada, IBRD ir sniedzis aizdevumus 500 miljardu ASV dolāru apmērā, lai atvieglotu nabadzību visā pasaulē.

IBRD kopš 1959. gada ir saglabājis trīskāršu - A reitingu, kurš ļauj aizņemties ar zemām izmaksām un piedāvāt jaunattīstības valstīm labvēlīgos apstākļos piekļūt kapitālam, palīdzot nodrošināt ilgtspējīgāku attīstības projektu attīstību, bieži papildinot vai katalizējot privāto finansējumu.

Katru gadu IBRD katru gadu gūst ienākumus no pašu kapitāla atdeves un no nelielās rezerves, ko tā piešķir aizdevumiem. Tas maksā par Pasaules Bankas darbības izdevumiem, iekļaujas rezervēs, lai stiprinātu bilanci, un katru gadu nodod līdzekļus IDA - nabadzīgāko valstu fondam.

## Atsauces
Viktors Klāsons

**Viktors Klāsons** (; dzimis ) ir Zviedrijas futbolists, pussargs, Zviedrijas futbola izlases dalībnieks. Kopš 2022. gada spēlē Dānijas Superlīgas kluba *[[FC København]]* sastāvā.

## Sasniegumi
**Elfsborg**

* Allsvenskan: 2012
* Zviedrijas kauss: 2013—14

**København**

* Dānijas Superlīga: 2021—22, 2022—23, 2024—25
* Dānijas kauss: 2022—23, 2024—25

**Individuālie sasniegumi**

* Zviedrijas gada pussargs: 2018

## Ārējās saites
Oskars Hijemarks

**Oskars Hijemarks** (; dzimis ) ir Zviedrijas futbola treneris un bijušais futbolists, spēlēja pussarga pozīcijā, bijis Zviedrijas futbola izlases dalībnieks. Kopš 2026. gada februāra Hijemarks ir Itālijas kluba *[[Pisa SC]]* galvenais treneris.

Profesionālo karjeru sāka Zviedrijas klubā *[[IF Elfsborg]]*, vēlāk spēlējis Nīderlandes, Itālijas, Grieķijas un Krievijas klubos. Karjeru noslēdza Dānijas klubā *[[AaB Fodbold|AaB]]*, kur pēc tam kļuva par treneri.

Zviedrijas izlasē debitēja 2012. gada janvārī draudzības spēlē pret Bahreinu. Piedalījies 2016. gada Eiropas čempionātā un 2018. gada FIFA Pasaules kausa finālturnīrā. Izlases rindās aizvadījis 28 spēles un guvis divus vārtus.

Kā treneris strādājis Dānijas klubā *[[AaB Fodbold|AaB]]* un Zviedrijas klubā *[[IF Elfsborg]]*. 2026. gada februārī kļuva par Itālijas A sērijas kluba *[[Pisa SC]]* galveno treneri.

## Sasniegumi
**Elfsborg**

* Allsvenskan: 2012

**PSV**

* Eredivisie: 2014—15

## Ārējās saites
The Humans

***The Humans*** ir rumāņu mūzikas grupa, kas savu darbību aizsāka 2017. gadā. Grupa pārstāvēja Rumāniju 2018. gada Eirovīzijas dziesmu konkursā Lisabonā, Portugālē ar dziesmu *[[Goodbye]]*. Grupa savā pusfinālā ieguva 11. vietu, kas viņiem neļāva kvalificēties finālam.

## Atsauces
Stupeļu pilskalns

**Stupeļu pilskalns** ir pilskalns Sēlijā, kas atrodas Jēkabpils novada Rites pagastā pie bijušajām *Kalnastupeļu* mājām, puskilometru uz dienvidiem no Margaskalna pilskalna. Tas ir viens no lielākajiem Sēlijas pilskalniem (platība 3400 m2 ) un viens no nedaudzajiem seno sēļu pilskalniem kurš bijis apdzīvots arī 13. gadsimtā. 

## Apraksts
Stupeļu pilskalns ir savrups, iegarens, austrumu-rietumu virzienā orientēts, kokiem apaudzis, ap 30 m augsts kalns, kura nogāzes visapkārt plakumam ir mākslīgi pastāvinātas. Austrumu-rietumu virzienā orientētais pilskalna plakums (garums 82 m, platums līdz 55 m) ir ar nolaideniem, sašaurinātiem galiem. Plakuma centrālajā daļā ir ap 3 m augsts kumpums. Pilskalna nogāzēs, 6 m zem plakuma līmeņa, ir terase, kas aptver visu pilskalnu. Dienvidu pusē zem pirmās ir vēl otrās terases paliekas. Ap pilskalnu pletusies apmetne (senpilsēta) kuras kultūrslānis konstatēts vairāk kā 3 ha lielā platībā. Uz rietumiem no pilskalna atrodas liels, iespējams, kulta akmens.

Pilskalna kultūrslānis līdz 1,6 m biezs, stipri akmeņains un viendabīgs. Satur švīkātās, gludās un apmestās keramikas lauskas. Kultūrslānis apmetnē vietām sniedzas pat 1,3 m dziļi.

Pilskalnu pirmais reģistrējis Augusts Bīlenšteins 1882. gadā kurš tur veicis arī nelielus pārbaudes izrakumus. 1926. gadā savas Zemgales pilskalnu apzināšanas ekspedīcijas laikā pilskalnu apsekojis un uzmērījis Ernests Brastiņš.
1968. gadā Jāņa Graudoņa vadībā pilskalnā izdarīti nelieli šurfējumi kultūrslāņa un tā datējuma noskaidrošanai. Sakarā ar gāzes vada izbūvi pilskalna tiešā tuvumā, 1976—1979. gadā Ādolfa Stubava vadībā notika plaši izrakumi apmetnē un pilskalnā. Lai arī izrakumu materiāli pilnībā nav tikuši publicēti, tie parādīja, ka pilskalns bijis apdzīvots divos dažādos periodos. Pirmais periods attiecas uz 1. gadu tūkstoša pirms mūsu ēras otro pusi līdz mūsu ēras 3. gadsimtam. Otrais periods attiecināms uz vēlo dzelzs laikmetu 10.—13. gadsimtā. Arī apmetnes apdzīvotība attiecināma uz vēlo dzelzs laikmetu. Stupeļu pilskalnu var uzskatīt par ievērojamu kādu senās sēļu zemes centru. A. Bīlenšteins savulaik rakstījis, ka uz austrumiem no pilskalna atrodas senkapi, tomēr mūsdienās to atrašanās vieta vairs nav nosakāma. Gan A. Bīlenšteins, gan E. Brastiņš, aprakstot pilskalnu, fiksējuši vairākas pilskalniem raksturīgas teikas par nogrimušu pili un caurumu kalnā.

## Foto galerija

Attēls:Stupelių piliakalnis is rytų pusės.JPG|alt=
Attēls:Городище Ступелю Stupeļu pilskalns (3) - panoramio.jpg|alt=
Attēls:Городище Ступелю Stupeļu pilskalns (4) - panoramio.jpg|alt=
Attēls:Городище Ступелю Stupeļu pilskalns (7) - panoramio.jpg|alt=
Attēls:Stupelių piliakalnis is pietvakarių pusės.jpg|alt=
Attēls:Stupelu pilskalns ortofoto.jpg|alt=|Stupeļu pilskalna 3D modelis
Attēls:Stupelu pilskalns.jpg|alt=|Stupeļu pilskalna 3D modelis
Attēls:Stupelu pilskalns5.jpg|alt=|Stupeļu pilskalna 3D modelis


## Atsauces

## Ārējās saites
* www.latvijas-pilskalni.lv
* www.senvietas.lv
Baldones ielu uzskaitījums

**Baldones pilsētas ielu uzskaitījumā** iekļautas Baldones 124 ielas.

## Ielu uzskaitījums

* 1. Saimnieciskā iela
* 2. Saimnieciskā iela
* Andreja iela
* Andreja Pumpura iela
* Apšu iela
* Artūra iela
* Atvaru iela
* Augusta Saulieša iela
* Avotu iela
* Ārstniecības iela
* Bērzu iela
* Biedrības iela
* Birzes iela
* Blaumaņa iela
* Brūklenāju iela
* Burtnieku iela
* Ceplīšu iela
* Ceriņu iela
* Ciņu iela
* Ciršu iela
* Cīrulīšu iela
* Daugavas iela
* Dārza iela
* Dīķu iela
* Draudzības iela
* Dzelmju iela
* Dzeņu iela
* Dziesmu iela
* Dzintaru iela
* Dzirnavu iela
* Egļu iela
* Ennes iela
* Gaismas iela
* Gobu iela
* Graudiņu iela
* Gravas iela
* Iecavas iela
* Īsā iela
* Jakaru iela
* Jaunā iela
* Jaundzelmju iela
* Jāņu iela
* Kadiķu iela
* Kalna iela
* Kastaņu iela
* Kļavu iela
* Krasta iela
* Kraujas iela
* Kučieriņu iela
* Kumeliņu iela
* Ķeguma prospekts
* Laiņu iela
* Lakstīgalu iela
* Lapegļu iela
* Lapu iela
* Lauku iela
* Lazdu iela
* Lāču iela
* Lejas iela
* Liepu aleja
* Līču iela
* Līvānu iela
* Loču iela
* Loka iela
* Mazā Ciršu iela
* Mazā Senču iela
* Mazā Sila iela
* Mazā Zeltkalnu iela
* Mākslinieku iela
* Mārsila iela
* Meža iela
* Mežmalas iela
* Mežvidu iela
* Morisona iela
* Nākotnes iela
* Niagāras iela
* Odu iela
* Olīvu iela
* Ošu iela
* Ozolu iela
* Paparžu iela
* Parka iela
* Pasta iela
* Pārupes iela
* Pērses iela
* Pētera iela
* Pilskalna iela
* Plūmīšu iela
* Pļavu iela
* Priežu iela
* Pupuķu iela
* Ramatu iela
* Riekstu iela
* Rīgas iela
* Rožu iela
* Saules iela
* Saulgriežu iela
* Senču iela
* Sila iela
* Silmaču iela
* Skautu iela
* Skolas iela
* Smilšu iela
* Spices iela
* Sporta iela
* Stadiona iela
* Steltes iela
* Stigas iela
* Stirnu iela
* Strēlnieku iela
* Teiku iela
* Tērmaņa iela
* Tilta iela
* Tīrumu iela
* Upes iela
* Vanagkalnu iela
* Vecupes iela
* Vēju iela
* Vītolu iela
* Zaļā iela
* Zeltkalnu iela
* Zemes iela
* Ziedu iela
* Zīļu iela

## Skatīt arī
* Baldone

## Atsauces
Spacewar!

[thumb|250px|''Spacewar!'' spēle [PDP-1 datorā]]
***Spacewar!*** ir 1961. gadā izstrādāta datorspēle PDP-1 datoram. Tiek uzskatīta par vienu no pirmajām datorspēlēm. Tajā ir divu spēlētāju kosmosa kuģi, kuri, manevrējot ap centrālo zvaigzni, mēģina viens otru iznīcināt.
Steam

***Steam*** ir digitālā izplatīšanas platforma, ko izstrādājusi *[[Valve Corporation]]*, kas piedāvā digitālo tiesību pārvaldību (DRM), daudzspēlētāju spēles, video straumēšanu un sociālo tīklu pakalpojumus. *Steam* lietotājiem tiek nodrošināta spēļu instalēšana un automātiska atjaunināšana, kā arī kopienas funkcijas, piemēram, draugu saraksti un grupas, mākoņa saglabāšana un spēļu balss un tērzēšanas funkcionalitāte. Programmatūra nodrošina brīvi pieejamu lietojumprogrammu saskarni (API), ko sauc par *Steamworks*, kuru izstrādātāji var izmantot, lai integrētu daudzas *Steam* funkcijas savos produktos, ieskaitot tīklu veidošanu, spēles, spēļu sasniegumus, mikrouzņēmumus un atbalstu lietotāja izveidotajam saturam. Lai gan sākotnēji *Steam* tika izstrādāts lietojumprogrammām operētājsistēmās *[[Microsoft Windows]]*, vēlāk tika izlaistas versijas OS X un *[[Linux]]*. Mobilās lietotnes ar pievienotu funkcionalitāti ar galveno programmatūru vēlāk, 2010. gadā, tika izlaistas iOS, *[[Android]]* un *[[Windows Phone|Windows]]* tālruņu ierīcēm.

## Atsauces

## Ārējās saites
2019. gada Pasaules čempionāta hokejā 1. divīzija

**2019. gada Pasaules čempionāts hokejā 1. divīzija** bija hokeja sacensības, kas laika posmā 22.-28. aprīļa norisinājās Astanā un Tallinā. A grupas pirmo divu vietu ieguvēji, Baltkrievija un Kazahstāna, iekļuva elites divīzijā, bet B grupas uzvarētāji Rumānija kvalificēsies uz A grupu. 

## A grupa
* ▼
* ▼
* †*
* *
* *
* ^

: * automātiski kvalificējas 2019. gada Pasaules hokeja čempionāta 1. divīzijas A grupā*
: *^ kvalificējas, uzvarot 2018. gada Pasaules čempionātā hokejā 1. divīzijas B grupā*
: *<sup>†</sup> rīkotāji*
: *▼ kvalificējās izkrītot no 2018. gada Pasaules čempionāta hokejā elites divīzijas*

## B grupa
* ▼
* *
* †*
* *
* *
* ^

: * automātiski kvalificējas 2019. gada Pasaules hokeja čempionāta 1. divīzijas A grupā*
: *^ kvalificējas, uzvarot 2018. gada Pasaules čempionātā hokejā 2. divīzijas A grupā*
: *<sup>†</sup> rīkotāji*
: *▼ kvalificējās izkrītot no 2018. gada Pasaules čempionāta hokejā 1. divīzijas A grupas*

## Atsauces
Dua Lipa

**Dua Lipa**, izrunā kā **Dua Ļipa** (; dzimusi ) ir Lielbritānijas albāņu izcelsmes dziedātāja, dziesmu autore un modele.

Dzimusi Londonā, viņas vecāki (albāņi) 1990. gados pameta Kosovu. Viņas muzikālā karjera sākās 14 gadu vecumā, kad sāka *[[YouTube]]* publicēt citu mākslinieku dziesmu kaverversijas. 2015. gadā izdeva debijas singlu. 2017. gada janvārī ieguva *[[European Border Breakers Award]]*. Tā paša gada jūnijā tika izdots debijas studijas albums. Divi albuma singli iekļuva Apvienotās Karalistes singlu desmitniekā, viens — 1. vietā (*New Rules*). 2018. gada februārī ieguva *[[Brit]]* balvu kā labākā sieviešu solomāksliniece.

## Atsauces

## Ārējās saites

*
Garezers (stacija)

**Garezers** bija pieturas punkts dzelzceļa līnijā Rīga—Rūjiena starp Gaujas un  Lilastes pieturām. Tas atradās Ādažu novada Carnikavas pagastā.

Garezera pieturas punkts tika atklāts 1936. gadā. 1948. gadā izdotajā PSRS dzelzceļu atlasā pietura ir minēta, bet, pēc kara  atjaunojot kustību, vilcienu sarakstos šīs pieturas vairs nav. 

## Atsauces
Arūns Matelis

**Arūns Matelis** (; dzimis  Kauņā) ir lietuviešu dokumentālā kino režisors. No 1979. līdz 1983. gadam studējis matemātiku Viļņas Universitātē, bet vēlāk, 1989. gadā, pabeidzis Lietuvas Mūzikas akadēmiju. 1992. gadā izveidojis vienu no pirmajiem dokumentālā kino producēšanas uzņēmumiem Lietuvā, "Nominum". 2006. gadā Matelis kļuva par pilntiesīgu Eiropas kinoakadēmijas biedru ar balsstiesībām.

## Filmogrāfija
**Pelesos milžinai* (1989)
**Baltijos kelias* (1989)
**Dešimt minučių prieš Ikaro skrydį* (1991)
**Autoportretas* (1993)
**Iš dar nebaigtų Jeruzalės pasakų* (1996)
**Pirmasis atsisveikinimas su Rojum* (1998)
**Priverstinės emigracijos dienoraštis* (1999)
**Skrydis per Lietuvą arba 510 sekundžių tylos*(2000)
**Sekmadienis. Evangelija pagal liftininką Albertą* (2003)
**Prieš parskrendant į žemę* (2005)
*Brīnišķīgie lūzeri. Cita pasaule (*Wonderful Losers: A Different World*, 2017)

## Atsauces

## Ārējās saites

*Personīgā vietne
*
Malgožata Šumovska

**Malgožata Šumovska** (; dzimusi  Krakovā) ir poļu kinorežisore, scenāriste un producente.

Viņas 2013. gada filma *[[In the Name Of (filma)|In the Name Of]]* saņēma 63. Berlīnes kinofestivāla Rotaļlācīša balvu filmai ar seksuālo minoritāšu tematiku, kā arī 32. Stambulas kinofestivāla galveno balvu. Viņas filma *[[Body (2015. gada filma)|Body]]* tika izvēlēta 65. Berlīnes kinofestivāla galvenā konkursa programmai. Šajā festivālā Šumovska saņēma Sudraba lāča balvu kā labākā režisore. 2018. gadā 68. Berlīnes kinofestivālā viņa saņēma Sudraba lāča Žūrijas Grand Prix par filmu *[[Mug (filma)|Mug]]*.

## Karjera
Šumovska divus gadus studēja mākslas vēsturi Jagaiļa Universitātē, bet pēc tam uzsāka filmu studijas. Šumovska pabeidza kino studijas koledžā, kur studējuši arī Andžejs Vajda, Romans Polaņskis un Kšištofs Keslovskis. Kā studente Šumovska radīja īsfilmu, kas Lodzas kinoskolas labāko filmu sarakstā tika iekļauta kā 14. labākā. *Cisza* (*Klusums*) ir īsa dokumentālā filma par vienkāršo poļu laucinieku ģimenes dzīvi.

## Personīgā dzīve
Šumovskas vecāki ir žurnālisti Macejs Šumovskis un Dorota Terakovska, viņai ir brālis Vojcehs Šumovskis, kurš ir dokumentālā kino režisors. Kopš 2012. gada viņa ir precējusies ar aktieri Mateušu Koscjukeviču, abiem ir 2012. gadā dzimusi meita Alina. Malgožatai ir arī dēls Macejs no iepriekšējām attiecībām ar redaktoru Jaceku Drosio.

## Atsauces

## Ārējās saites
Drini

**Drini** (; ; ) ir garākā Albānijas upe. Tās kopējais garums ir 335 km, no kuriem 285 km tā plūst pa Albānijas teritoriju, bet pārējais pa Ziemeļmaķedonijas un Kosovas teritoriju.

Drini upes baseins atrodas piecu valstu teritorijā — Albānijā, Grieķijā, Kosovā, Ziemeļmaķedonijā un Melnkalnē. Sateces baseina kopējā platība ir 19 686 km² Tas ietver Melno Drini, kas iztek no Ohridas ezera un plūst uz ziemeļiem uz Kukesi nomali, kur tā savienojas ar Balto Drini un izveido Drini upi. Upes baseins ir viena no bioloģiskās daudzveidības vietām Eiropā.

Drini delta ir atzīta par Starptautiskās nozīmes putniem nozīmīgu vietu, saskaņā ar *[[BirdLife International]]* konvenciju.

## Atsauces
Freestyle Script

235px|thumb|''Freestyle Script'' paraugs

***Freestyle Script*** () ir burtveidols, kuru 1981. gadā izveidoja dizainers Martins Veits (*Martin Wait*). Treknraksta versija izveidota 1986. gadā. Burtveidola *Freestyle Script* izdevēji ir *[[Adobe Systems|Adobe]]*, *[[International Typeface Corporation|ITC]]* un *[[Letraset]]*. Burtveidolam ir 4 versijas: *Regular*, *Bold*, *SH Reg Alt* un *SB Reg Alt*.

## Atsauces
2D datorgrafika

**2D datorgrafika** ir datorizēta digitālo attēlu ģenerēšana — galvenokārt no divdimensiju modeļiem (piemēram, 2D ģeometriskajiem modeļiem, teksta un digitālajiem attēliem).

Divdimensiju datorgrafikas aizsākumi meklējami 1950. gados, pamatojoties uz vektorgrafikas ierīcēm. Tie lielā mērā tika apstādīti ar rastra bāzētām ierīcēm nākamajās desmitgadēs. PostScript valoda un X loga sistēmas protokols bija orientieri šajā jomā.

2D grafikas modeļus var apvienot ģeometriskos modeļos (sauc arī par vektorgrafikām), digitālos attēlos (sauc arī par rastra grafikām), tekstos, kuri jāformatē (definēti pēc satura, fonta stila un lieluma, krāsas, pozīcijas un orientācijas), matemātiskās funkcijās un vienādojumos, un vairāk. Šos komponentus var modificēt un manipulēt ar divdimensiju ģeometriskām transformācijām, piemēram, rotāciju, mērogošanu. Uz objektiem orientētā grafikā attēlu netieši apraksta ar pašrenderēšanas metodi apveltīts objekts — procedūra, kas attēla pikseļiem piešķir krāsas ar patvaļīgu algoritmu. Kompleksus modeļus var veidot, apvienojot vienkāršākus objektus, uz objektiem orientētas programmēšanas paradigmās.

Mūsdienās modernajās datorgrafikas kartēs gandrīz pilnībā izmanto rastra metodes, sadalot ekrānu taisnstūra pikseļu režģī, ņemot vērā relatīvi zemo rastra video aparatūras pašizmaksu salīdzinājumā ar vektorgrafikas aparatūru. 

Klasiskās 2D grafikas mikroshēmas un grafikas apstrādes vienības no 1970. līdz 1980. gadam, kas izmantotas 8 bitu līdz 16 bitu, arkādes spēlēm, videospēļu konsolēm un mājas datoriem, ietver:

* Atari's TIA, ANTIC, CTIA and GTIA
* Capcom's CPS-A and CPS-B
* Commodore's OCS
* MOS Technology's VIC and VIC-II
* Fujitsu's MB14241
* Hudson Soft's Cynthia and HuC6270
* NEC's µPD7220 and µPD72120
* Ricoh's PPU and S-PPU
* Sega's VDP, Super Scaler, 315-5011/315-5012 and 315-5196/315-5197
* Texas Instruments' TMS9918
* Yamaha's V9938, V9958 and YM7101 VDP

Daudzas grafiskās lietotāja saskarnes (GUIs), ieskaitot macOS, Microsoft Windows vai X Window System, galvenokārt balstās uz 2D grafiskajiem jēdzieniem. Šāda programmatūra nodrošina vizuālu vides mijiedarbību ar datoru un parasti ietver dažu veidu logu pārvaldnieku skatus, lai palīdzētu lietotājam konceptuāli atšķirt dažādas lietojumprogrammas. Lietotāja interfeiss atsevišķās programmatūras lietojumprogrammās parasti ir 2D pēc būtības, jo tas daļēji attiecas uz to, ka lielākā daļa parasto ievades ierīču, piemēram, peles, ir ierobežotas ar divām kustību dimensijām.

2D grafikas ir ļoti svarīgas tādās kontroles perifērijās kā printeri, ploteri, lokšņu griešanas mašīnas utt. Tie tika izmantoti arī lielākajā daļā agrīno videospēļu, un joprojām tiek izmantoti kāršu un dēļu spēlēm, piemēram, solitairam, šaham, mahjongg utt.

## Ārējās saites
Inguši

**Inguši** (, *Ġalġay*, ) ir nahu tauta Kaukāzā, kas galvenokārt apdzīvo Krievijas Federācijas Ingušijas Republiku. 

Pavisam ir ap 488 tūkstoši ingušu. Ingušiem radniecīgākās tautas ir čečeni, bacbaji un kistini. Dominējošā reliģija ir sunnītu islāms. Runā ingušu valodā, kas ir Ingušijas Republikas valsts valoda. 

## Skatīt arī

* Čečenu un ingušu deportācija

## Ārējās saites
Telia Eesti

***AS Telia Eesti*** (agrāk ***Eesti Telekom***) ir Igaunijā reģistrēts telesakaru uzņēmums, kas pieder Zviedrijas uzņēmumam *[[Telia Company]]*. Tas ir dibināts 1991. gadā. Galvenais birojs atrodas Tallinā.

Uzņēmums darbojas fiksēto un mobilo sakaru jomā, ir interneta pakalpojumu sniedzējs un televīzijas operators.

## Vēsture
thumb|''Eesti Telekom'' logotips
PSRS laikā telesakaru pakalpojumus Igaunijā nodrošināja Igaunijas PSR Sakaru ministrija. 1991. gada 1. maijā Sakaru ministrija tika likvidēta, un tās īpašumus pārņēma 16. aprīlī dibinātais valsts uzņēmums *Eesti Telekom*. Starp pārņemtajiem aktīviem bija arī 1991. gada 19. aprīlī dibinātā mobilo sakaru operatora *AS Eesti Mobiiltelefon* (vēlāk *[[EMT]]*) 51 % kapitāldaļu (24,5 % piederēja Somijas uzņēmumam *[[Posti- ja telelaitos]]* un 24,5 % — Zviedrijas *[[Telecom International AB]]*; abi vēlāk tika integrēti tagadējā *[[Telia Company|Telia]]*).

Lai sāktu fiksēto līniju tīkla modernizāciju, 1992. gada 16. decembrī tika dibināts uzņēmums *AS Eesti Telefon*, kurā *Eesti Telekom* ieguva 51 % kapitāldaļu, bet 49 % - *Baltic Tele AB* (*Posti- ja telelaitos* un *Telecom Internationa* kopuzņēmums). Visas fiksēto sakaru līnija tika nodotas *Eesti Telefon*.

1997. gada 5. augustā valsts uzņēmums tika pārveidots par akciju sabiedrību *AS Eesti Telekom*.
Lai sāktu *Eesti Telekom* sākotnējo publisko piedāvājumu, 1998. gada 21. decembrī *Baltic Tele AB*, *Telia* un *Sonera* apmainīja tiem piederošās *AS Eesti Mobiiltelefon* un *AS Eesti Telefon* kapitāldaļas pret *AS Eesti Telekom* A klases akcijām. Pēc sākotnējā publiskā piedāvājuma noslēgšanas *Baltic Tele AB*, *Telia* un *Sonera* piederēja aptuveni 49 % *Eesti Telekom* A klases akciju, bet Igaunijas valstij — aptuveni 27 % A klases un B klases akciju.
1999. gada februārī *Eesti Telekom* A klases akcijas sāka kotēt Tallinas fondu biržā. Vēlāk 1999. gadā akcijas sāka kotēt arī Londonas fondu biržā.

Pēc *Telia* un *Sonera* apvienošanās uzņēmumā *TeliaSonera* 2002. gadā *Baltic Tele AB* kļuva par 49 5 *Eesti Telekom* akciju turētāju.
2003. gada 30. jūnijā meitas uzņēmums *AS Eesti Telefon* pārdēvēts par *AS Elion Ettevõtted* ar zīmola nosaukumu *Elion*.
2005. gadā *Elion* iegādājās IT uzņēmuma *[[MicroLink]]* Igaunijas biznesu.

2009. gada septembrī *TeliaSonera* ieguva 100 % *Eesti Telekom* akciju.
2011. gada maijā izmainīti *EMT* un *Elion* zīmoli, padarot tos vienā stilā ar *Telia* zīmolu.
2014. gada augustā meitas uzņēmumi *Elion* un *EMT* tika apvienoti ar *Eesti Telekom*, turpinot darboties ar iepriekšējiem zīmoliem.
2016. gada 20. janvārī *AS Eesti Telekom* pārdēvēts par *AS Telia Eesti*. Turpmāk visi zīmoli (*EMT*, *Elion*) nomainīti uz *Telia*.

2023. gada 16. janvārī *Telia Eesti* paziņoja, ka no februāra līdz gada beigām pakāpeniski plāno slēgt 3G mobilo sakaru tīklu.

## Atsauces

## Ārējās saites
* ''Telia Eesti'' vietne
Meža zemene

**Meža zemene** (*Fragaria vesca*) ir daudzgadīgs, sīks vai neliels (garums 5—30 cm) rožu dzimtas lakstaugs. Plaši izplatīta gan Ziemeļamerikā gan Eirāzijā (tai skaitā bieži arī Latvijā). Lapas ir ar veselu plātni, plūksnains starojums, lapas mala ir zobaina.

## Atsauces
Uzņēmumu ienākumu nodoklis Latvijā

## Uzņēmumu ienākumu nodoklis

'''Uzņēmumu ienākuma nodokli''' nosaka saskaņā ar Uzņēmumu ienākuma nodokļa likumu  (spēkā ar 01.01.2018.) un Ministru kabineta 2017. gada 14. novembra noteikumiem Nr.677 "Uzņēmumu ienākuma nodokļa likuma normu piemērošanas noteikumi". Nodokļu reformas ietvaros veiktās izmaiņas ar 2018. gada 1. janvāri paredz jaunu uzņēmumu ienākumu nodokļa (UIN) maksāšanas kārtību. Turpmāk UIN likme būs 20%, un tā būs jāmaksā tikai no tās peļņas daļas, kas tiks sadalīta vai izmaksāta dividendēs vai arī izlietota tādiem mērķiem, kas tieši nav saistīti ar uzņēmējdarbības attīstību. Nosakot ar UIN apliekamo bāzi, ar nodokli apliekamo objektu vērtību dala ar koeficientu 0,8.https://lvportals.lv/skaidrojumi/292409-vid-no-2018-gada-jauna-uznemumu-ienakuma-nodokla-maksasanas-kartiba-2017 

Uzņēmumu ienākuma nodokļa likumā noteikts konceptuāli jauns uzņēmumu ienākuma nodokļa maksāšanas režīms. Likums paredz nodokļa maksāšanu atlikt līdz brīdim, kad peļņa tiek sadalīta vai citā veidā novirzīta tādiem izdevumiem, kuri nenodrošina nodokļa maksātāja turmāku attīstību, t.i., nodokļa piemērošana ir pārcelta no peļņas gūšanas brīža uz peļņas sadales brīdi. Tādējādi nodoklis būs jāmaksā neatkarīgi no gada laikā gūto ienākumu apmēra tikai tad, ja nodokļa maksātājs sadalīs peļņu dividendēs vai tām pielīdzinātās izmaksās, veiks ar saimniecisko darbību nesaistītus izdevumus, veiks palielinātus procentu maksājumus, sniegs aizdevumus saistītām personām u.tml.https://web.archive.org/web/20170708115005/https://www.vid.gov.lv/lv/uznemumu-ienakuma-nodoklis

Ar nodokli apliekamo bāzi veido **sadalītā peļņa** un **nosacīti sadalītā peļņa**.

Par **sadalīto peļņu** uzskata:
* aprēķinātās dividendes, tai skaitā ārkārtas dividendes;
* dividendēm pielīdzinātās izmaksas;
* nosacītās dividendes (kas aprēķinātas saskaņā ar likuma 7.pantu).

**Nosacīti sadalīto peļņu**, kuru ietver ar nodokli apliekamajā bāzē (t.i., apliek ar nodokli), veido:
* ar saimniecisko darbību nesaistīti izdevumi, kas aprēķināti saskaņā ar likuma 8.pantu;
* nedroši debitoru parādi, kas aprēķināti saskaņā ar likuma 9.pantu;
*palielināti procentu maksājumi, kas aprēķināti saskaņā ar likuma 10.pantu;
* aizdevums saistītai personai, kas aprēķināts saskaņā ar likuma 11.pantu;
* ienākumi, kurus nodokļū maksātājs būtu saņēmis, vai izdevumus, kuri nodokļu maksātājam nebūtu radušies, ja komerciālās un finanšu attiecības būtu veidotas vai nodibinātas pēc noteikumiem, kas būtu spēkā starp dibām neatkarīgām personām, un ja šo starp saistītām personām (no kurām viena ir nodokļa maksātājs) slēgto darījumu vērtība būtu atbilstoša tirgus cenai (vērtībai), kuras aprēķināšanas metodes nosaka Ministru kabinets;
* labumi, kurus nerezidents piešķir saviem darbiniekiem vai valdes (padomes) locekļiem, neatkarīgi no tā, vai saņēmējs ir rezidents vai nerezidents, ja tie tiek attiecināti uz pastāvīgās pārstāvniecības darbību Latvijā;
* likvidācijas kvota.https://web.archive.org/web/20170708115005/https://www.vid.gov.lv/lv/uznemumu-ienakuma-nodoklis

**Informācija par UIN** pieejama arī Finanšu ministrijas mājaslapā, VID informatīvajā materiālā un Saeimas mājaslapā.
Načo Monreals

**Načo Monreals** (; dzimis ) ir bijušais Spānijas futbolists, aizsargs, Spānijas futbola izlases dalībnieks.

## Sasniegumi
**Arsenal**

* FA kauss: 2013–14, 2014–15, 2016–17
* FA Community Shield: 2014, 2015, 2017
**Real Sociedad**

* Spānijas Karaļa kauss: 2019–20

## Ārējās saites
Jons Gvideti

**Jons Gvideti** (; dzimis ) ir Zviedrijas futbolists, uzbrucējs, Zviedrijas futbola izlases dalībnieks. Kopš 2022. gada spēlē *[[Allsvenskan (futbols)|Allsvenskan]]* kluba AIK sastāvā.

## Sasniegumi
**Celtic**

* Skotijas Premjerlīga: 2014—15
* Skotijas Līgas kauss: 2015

## Ārējās saites
Džeimss Arturs

**Džeimss Endrū Arturs** (; dzimis ) ir angļu dziedātājs un dziesmu autors.

2012. gadā uzvarēja "X Faktora" 9. sezonā. Viņa uzvaras singls *Impossible* Lielbritānijas singlu topā uzreiz pēc uzvaras debitēja 1. vietā, kopumā tikuši pārdoti 1,4 miljoni kopiju Lielbritānijā, tādējādi šis ir visu laiku sekmīgākais uzvaras singls šova vēsturē. Kopumā izdevis divus studijas albumus: *James Arthur* un *Back from the Edge*.

## Ārējās saites

*
Aleksandra Žekova

**Aleksandra Žekova** (; dzimusi  Sofijā) ir bulgāru snovbordiste.

Piedalījusies četrās olimpiskajās spēlēs. 2010. gada ziemas olimpiskajās spēlēs Sočos viņa bija delegācijas karognesēja olimpiādes atklāšanas ceremonijā un izcīnīja 5. vietu snovborda krosā. Tāpat augstu vietu sasniedza arī 2018. gada ziemas olimpiskajās spēlēs Phjončhjanā, kur A. Žekovas iegūtā 6. vieta tajā pašā disciplīnā bija augstākais rezultāts Bulgārijai 2018. gada ziemas olimpiskajās spēlēs.

Pasaules kausa posmos uzvarējusi divas reizes, kopā 16 reizes bijusi pirmajā trijniekā. Starp citiem ievērojamākajiem sasniegumiem jāmin sudraba medaļa ziemas X spēlēs Aspenā 2012. gadā un zelta medaļa ziemas universiādē Granadā 2015. gadā.

## Atsauces

## Ārējās saites
Diversifikācija

**Diversifikācija**, **diversificēšana** () jeb **dažādošana** ir riska pārvaldības metode, kas apvieno dažādu ieguldījumu portfelī. Diversificējot savu portfeli, ir mazāks risks, ka viens notikums vai slikts ieguldījums veiks būtisku kaitējumu. Šī metode veicina to, ka no dažāda veida ieguldījumiem veidots portfelis vidēji dod lielāku peļņu un rada mazāku risku nekā atsevišķi ieguldījumi. Diversificējot savu akciju portfeli, iespējams ieguldīt dažādās rūpniecības nozarēs un dažādās aktīvu klasēs, piemēram, fondos, obligācijās, atvasinātajos finanšu instrumentos vai akcijās.

Riska dažādošana izlīdzina nesistemātiskus riska gadījumus portfeļa ietvaros, ir mazāks risks, ka viens notikums radīs būtisku kaitējumu visam ieguldījumu portfelim. Tādēļ diversifikācijas priekšrocības rodas tikai tad, ja portfeļa vērtspapīri nav pilnībā savstarpēji saistīti. Piemēram, iegādājoties ASV uzņēmuma akcijas, kas ražo tālruņus un Ķīnas uzņēmuma akcijas, kas nodarbojas ar elektroenerģijas ražošanu, gadījumā, ja ASV uzņēmums piedzīvo finansiālas grūtības, tad Ķīnas uzņēmuma akcijas dod ieguldītājam nelielu aizsardzību pret zaudējumiem.
Bleiks Klārks

**Bleiks Klārks** (, dzimis ) ir Amerikas Savienoto Valstu *stand-up* komiķis un aktieris. Viņa balss ir līdzīga aktiera Džima Vārnija balsij. Tieši Bleiks turpināja Vārnija iesākto darbu filmu ciklā "Rotaļlietu stāsts" pēc Vārnija nāves, turpinot ierunāt viņa tēlu. Ir iesaitījies arī vairākās Ādama Sendlera filmās.

## Ārējās saites
Isāks Tēlins

**Isāks Kīse Tēlins** (; dzimis ) ir Zviedrijas futbolists, uzbrucējs, Zviedrijas futbola izlases dalībnieks. Pašlaik spēlē Allsvenskan kluba *[[Malmö FF]]* sastāvā.

Ar Zviedrijas U-21 izlasi 2015. gadā uzvarēja Eiropas U-21 čempionātā. Zviedrijas izlasē debitēja  2016. gada Eiropas čempionāta kvalifikācijas spēlē pret Melnkalni. Pirmos vārtus izlases labā guva  pret Ungāriju. Piedalījies 2018. gada FIFA Pasaules kausa finālturnīrā.

## Sasniegumi
**Malmö FF**

* Allsvenskan: 2014, 2020, 2023, 2024
* Zviedrijas kauss: 2021—22, 2023—24
* Zviedrijas Superkauss: 2014

**Anderlecht**

* Beļģijas Pro līga: 2016—17
* Beļģijas Superkauss: 2017

## Ārējās saites
Robins Ulsens

**Robins Ulsens** (; dzimis ) ir Zviedrijas futbolists, vārtsargs, Zviedrijas futbola izlases dalībnieks.

## Karjera
Ulsens ar futbolu sāka nodarboties *[[Malmö FF]]* jaunatnes akadēmijā, bet pieaugušo līmenī debitēja *IF Limhamn Bunkeflo* sastāvā. Vēlāk pārstāvēja citus Zviedrijas zemāko līgu klubus: *Bunkeflo FF* un *IFK Klagshamn*. 2011. gada beigās atgriezās *Malmö FF* un 2012. gada oktobrī debitēja *[[Allsvenskan (futbols)|Allsvenskan]]*. 2013. un 2014. gadā kļuva par Zviedrijas čempionu.

2015. gada jūlijā pārgāja uz Grieķijas Superlīgas klubu PAOK. 2016. gada janvārī tika izīrēts Dānijas klubam *[[FC København]]*, tā paša gada maijā pilnībā pārgāja uz *København*, parakstot līgumu uz četriem gadiem. Ar Kopenhāgenas klubu divreiz uzvarēja Dānijas Superlīgā un divreiz izcīnīja Dānijas kausu. 2018. gada jūlijā pārgāja uz Itālijas A sērijas klubu *[[AS Roma]]*.

Zviedrijas izlasē debitēja  draudzības spēlē pret Kotdivuāru. Bija iekļauts izlases sastāvā 2016. gada Eiropas čempionātā, bet laukumā neizgāja. 2018. gada FIFA Pasaules kausa finālturnīrā bija izlases pamatvārtsargs un aizvadīja visas piecas spēles, trijās no tām neielaižot vārtus, un sasniedza ceturtdaļfinālu.

## Sasniegumi
**Malmö FF**

* Allsvenskan: 2013, 2014
* Zviedrijas Superkauss: 2013

**København**

* Dānijas Superlīga: 2015—16, 2016—17
* Dānijas kauss: 2015—16, 2016—17

## Ārējās saites
S veida zarna

thumb|S veida lokzarnas izvietojums gremošanas sistēmā (iekrāsota ar sārtā krāsā)
**S veida zarna** jeb **s veida lokzarna** () ir lokzarnas (*colon*) pēdējais posms, kas ir resnās zarnas (*intestinum crassum*) daļa.  S veida lokzarna ir lejupejošās zarnas (*colon descendens*) turpinājums, kas tālāk pāriet taisnajā zarnā. (*rectum*). Savu nosaukumu S veida zarna ir ieguvusi no savas S veida formas.

## Apraksts
S veida zarna atrodas zarnkaula (*os ilium*) kreisajā bedrē. Tā iet no zarnkaula augšējās šķautnes (*crista iliaca*) apvidus līdz krustu zarnkaula locītavai (*articulatio sacroiliaca dx.*) apakšā, un III krustu skriemeļa līmenī pāriet taisnajā zarnā. S veida zarnas aizmugurē izvietojas ārējie zarnkaula asinsvadi, kreisais bumbierveida muskulis un kreisais krustu kaula pinums. Zarnas priekšpusē atrodas vīriešiem urīnpūslis, bet sievietēm dzemde, kā arī tievās zarnas cilpas.

### Zarnas taukplēve
S veida zarna no visām pusēm ir segta ar vēderplēvi, kas veido zarnas taukplēvi (sigmoīdo mezokolonu), kuras garums samazinās no vidus uz zarnas galiem. Tādā veidā S veida zarnas savienojuma vietas ar lejupejošo lokzarnu un taisno zarnu ir cieši nofiksētas ar īsu taukplēvi, bet zarnas vidusdaļa ir samērā brīva.

### Sašaurinātājmuskuļi
Uz lejupejošās un S veida zarnas robežas atrodas Ballija sašaurinātājmuskulis (*sphincter coli sigmoidei descendentis*). S veida zarnas vidusdaļā ir fiksēts Rossi—Mitjē sašaurinātājmuskulis, bet uz zarnas robežas ar taisno zarnu atrodas sigmorektālais sašaurinātājmuskulis. 

## Atsauces
Lielais Bukarestes ugunsgrēks

**Lielais Bukarestes ugunsgrēks** () ir lielākais ugunsgrēks, kas noticis Bukarestē, mūsdienu Rumānijā, tolaik Valahijas kņazistes galvaspilsētā. Tas sākās 1847. gada 23. martā un tajā tika iznīcinātas 1850 ēkas, kas bija trešdaļa pilsētas, saskaņā ar prinča Georges Bibesku, teikto "apdzīvotāko un bagātāko Bukarestes daļu".

Ugunsgrēks iznīcināja pilsētas centrālo daļu, komercdarbības centru, kur atradās nelielas, pārblīvētas koka ēkas. Tolaik daudzas no Bukarestes ēkām bija būvētas no koka, kas apvienojumā ar šaurajām ielām padarīja tās ugunsnedrošas. Pēc ugunsgrēka to vietā uzcēla divstāvu mūra ēkas pēc Austrijas parauga, kur apmetās tirgotāji un amatnieki. Ēku pirmajos stāvos atradās veikali un noliktavas, bet otrais stāvs tika izmantots dzīvošanai.

## Atsauces

## Bibliogrāfija
* Florian Georgescu, "Focul cel mare din martie 1847", in *București: Materiale de istorie și muzeografie*: VII, 1969, Muzeul de Istorie a Municipiului București
* Florian Georgescu (coord.), *Istoria Orașului București*, 1965, Muzeul de Istorie a Municipiului București
Emīls Krafts

**Emīls Henrijs Kristofers Krafts** (; dzimis ) ir Zviedrijas futbolists, labās malas aizsargs, Zviedrijas futbola izlases dalībnieks. Kopš 2019. gada spēlē Anglijas Premjerlīgas kluba *[[Newcastle United F.C.|Newcastle United]]* sastāvā.

Zviedrijas izlasē debitēja  draudzības spēlē pret Moldovu. Izlases sastāvā piedalījies 2018. gada FIFA Pasaules kausa un 2020. gada Eiropas čempionāta finālturnīros.
## Sasniegumi
**Newcastle United**
*Anglijas Līgas kauss: 2024—25
## Atsauces

## Ārējās saites
Gustavs Svensons

**Gustavs Svensons** (; dzimis ) ir Zviedrijas futbolists, pussargs, Zviedrijas futbola izlases dalībnieks. Kopš 2021. gada spēlē *[[Allsvenskan (futbols)|Allsvenskan]]* kluba *[[IFK Göteborg]]* sastāvā.

## Sasniegumi
**IFK Göteborg**

* Allsvenskan: 2007
* Zviedrijas kauss: 2008, 2014—15
* Zviedrijas Superkauss: 2008

**Seattle Sounders**

* MLS kauss: 2019

## Ārējās saites
Elejas iela (Rīga)

**Elejas iela** ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Elejas iela sākas krustojumā ar Daibes ielu, iet dienvidu virzienā, tad pagriežas 90 grādu leņķī uz austrumiem un beidzas ar strupceļu kvartāla iekšienē, nekrustojot citas ielas. Ielas kopējais garums ir 190 metri, tā klāta ar asfalta segumu. Elejas ielā ir tikai savrupmāju apbūve.

Iela nosaukta Elejas — ciema Jelgavas novadā — vārdā.

## Skatīt arī
* Bieriņi

## Atsauces
Ludvigs Āgustinsons

**	Hanss Kārls Ludvigs Āgustinsons** (; dzimis ) ir Zviedrijas futbolists, kreisās malas aizsargs, Zviedrijas futbola izlases dalībnieks. Kopš 2024. gada spēlē Beļģijas futbola Pro līgas komandā ''Anderlecht''.

2015. gadā Zviedrijas U-21 izlases sastāvā uzvarēja Eiropas U-21 čempionātā. Zviedrijas izlasē debitēja  draudzības spēlē pret Kotdivuāru. Piedalījies 2018. gada FIFA Pasaules kausā, guvis vārtus grupu turnīra spēlē pret Meksiku. Divas reizes piedalījies Eiropas čempionāta finālturnīros (, ).

## Sasniegumi
**IFK Göteborg**

* Zviedrijas kauss: 2012—13

**København**

* Dānijas Superlīga: 2015—16, 2016—17
* Dānijas kauss: 2014—15, 2015—16, 2016—17

**Zviedrijas U-21 izlase**

* Eiropas U-21 čempionāts: 2015

## Ārējās saites
Pontuss Jānsons

**Pontuss Jānsons** (; dzimis ) ir Zviedrijas futbolists, aizsargs, Zviedrijas futbola izlases dalībnieks. Kopš 2023. gada spēlē ''Allsvenskan'' līgas kluba ''Malmö FF'' sastāvā. 

## Sasniegumi
**Malmö FF**

* Allsvenskan: 2010, 2013, 2014
* Zviedrijas Superkauss: 2013

## Ārējās saites
1931. gada Pasaules čempionāts šahā sievietēm

**Trešais [[Pasaules čempionāts šahā sievietēm]]** notika 1931. gada jūlijā Prāgā.
 
Turnīrā piedalījās 5 dalībnieces no 5 valstīm — Austrijas, Anglijas, Čehoslovākijas, Vācijas un Zviedrijas. To izspēlēja pēc apļa sistēmas divos riņķos.
 
Dalībnieču sastāv bija tāds pats kā pirms gada otrajā čempionātā. Vera Menčika uzvarēja visās partijās, iegūstot 8 punktus un saglabājot iepriekš izcīnīto čempiones titulu. Otrā bija Paula Kalmara-Volfa ar 4 punktiem, trešo vietu ieguva Agnese Stīvensone — 3½ punkti. 

## Turnīra tabula

## Atsauces
Vispārīgā datu aizsardzības regula

**Vispārīgā datu aizsardzības regula** (, **GDPR**) 2016/679 ir Eiropas Savienības regula par fizisko personu aizsardzību attiecībā uz personas datu apstrādi un šādu datu brīvu apriti. Tā attiecas uz Eiropas Savienībā un Eiropas Ekonomikas zonā dzīvojošajiem cilvēkiem. Regulas mērķis ir sniegt cilvēkiem kontroli pār viņu datiem un standartizēt regulējumu Eiropas Savienības līmenī. Ar šīs regulas stāšanos spēkā tiek atcelta Vispārīgā datu aizsardzības regula.

Regula tika pieņemta  un ir stājusies spēkā . Tā kā šī ir regula, nevis direktīva, lai tā stātos spēkā, tā nebija jāapstiprina valstu parlamentiem.

## Atsauces

## Ārējās saites
* Regulas teksts latviski
* Vispārīgā datu aizsardzības regula
Tumšākā stunda

**"Tumšākā stunda"** () ir 2017. gada ASV un Apvienotās Karalistes kopražojuma kara filma. Filmas režisors ir Džo Raits, scenārija autors Entonijs Makartens. Galvenajā lomā ir Gērijs Oldmens, kas atveido Vinstonu Čērčilu, viņa pirmajās premjerministra amata dienās, kad Otrā pasaules kara laikā nacistiskā Vācija iekaro Rietumeiropu un draud iekarot arī Apvienoto Karalisti. Nacistu tuvošanās sadalīja valdību tajos, kas vēlējās noslēgt miera līgumu ar Hitleru, un Čērčilā, kas to nevēlējās. Pārējās lomas atveido Kristīna Skota Tomasa, Lilija Džeimsa, Bens Mendelsons, Stīvens Dileins un Ronalds Pikaps.

Filmas pirmizrāde norisinājās  Teluraidas kinofestivālā, kā arī izrādīta 2017. gada Toronto Starptautiskajā kinofestivālā. Kopš  ASV tika sākta ierobežota filmas demonstrācija, bet visos ASV kinoteātros to sāka rādīt tā paša gada 22. decembrī, savukārt  norisinājās filmas pirmizrāde Apvienotajā Karalistē. Latvijā filmas pirmizrāde norisinājās . Filmas vispasaules ieņēmumi pārsniedz  un tā ir saņēmusi pozitīvas kritiķu atsauksmes.

Daudzi kritiķi norāda, ka šis ir labākais Oldmena tēlojums viņa karjerā. Par šo tēlojumu viņš saņēma Amerikas Kinoakadēmijas balvu, BAFTA kino balvu, Zelta globusa balvu un Ekrāna aktieru ģildes balvu kā labākais aktieris galvenajā lomā. Filma tika nominēta sešās nominācijās 90. Kinoakadēmijas balvai, tostarp arī kā labākā filma, bet ieguva balvas par labāko aktieri galvenajā lomā un labāko grimu un matu sakārtojumu. 71. BAFTA kino balvai filma bija izvirzīta deviņās nominācijās.

## Atsauces

## Ārējās saites
Egīls Švarcs

**Egīls Švarcs** (dzimis ) ir latviešu džeza mūziķis, Rīgas estrādes orķestra (REO) diriģents (1960—1964). Kopš 1973. gada dzīvo Vācijā. Radio Brīvā Eiropa žurnālists.

## Dzīvesgājums
Dzimis 1935. gada 15. aprīlī Valmierā skolotāja Jāzepa Švarca ģimenē. Mācījās Rīgas Emīla Dārziņa speciālajā mūzikas vidusskolā, apguva kontrabasa spēli Latvijas valsts konservatorijā (1953—1958). Kopā ar Raimondu Paulu izveidoja Radio estrādes sekstetu, pēc Ringolda Ores vadīja Rīgas estrādes orķestri no 1960. līdz 1964. gadam.
 
1964. gadā viņš apprecējās ar REO solisti Larisu Mondrusu un pārcēlās uz dzīvi Maskavā, kur strādāja Edija Roznera vadītajā orķestrī par aranžētāju.
1973. gadā viņam kopā ar sievu atļāva izbraukt no PSRS uz Izraēlu, viņi īslaicīgi dzīvoja Romā, 1974. gadā apmetās uz pastāvīgu dzīvi Minhenes priekšpilsētā Grīnvaldē. Larisa Mondrusa ieguva popularitāti vācu auditorijā ar Egila Švarca komponēto dziesmiņu *Jeder nette Lette* ("Katrs krietns latvietis"), vēlāk iznāca viņa aranžētie Mondrusas dziesmu albumi latviešu valodā. Līdztekus ar Elmāra Sūnas pseidonīmu viņš strādāja par žurnālistu Radio Brīvā Eiropa.

## Atsauces
Rila

**Rila** () ir kalnu grēda Bulgārijas dienvidrietumos, kā arī augstākā kalnu grēda Bulgārijā un visā Balkānu reģionā. Rilas augstākā virsotne ir Musala (2925 metri vjl.). Šis kalnu masīvs ir sestais augstākais kalnu masīvs Eiropā. Vairāk nekā viena trešdaļa kalnu teritorijas aizņem Rilas nacionālais parks, bet pārējā teritorija atrodas Rila klostera dabas parkā.

Rilas kalni ir bagāti ar ledāju ezeriem (apmēram 200 ezeru) un karstajiem avotiem. Garākās upes šajā reģionā ir Rila, Marica, Iskara un Mesta. Kalnu grēdas kopējā platība ir aptuveni 2400 km². Kalnu teritorijā galvenokārt dominē kalnu klimats. Musalas kalnu lielāko daļu gadu klāj sniegs. Zemākā vidējā temperatūra Musalas kalna reģionā februāra mēnesī -11,6 °C, bet absolūtais maksimums ir bijis -31,2 ° C, savukārt augstā vidējā temperatūra ir augustā — +5,4 ° C, maksimums ir +18,7 ° C.
 
Kultūras ziņā Rilas kalni ir slaveni ar Rilas klosteri, Bulgārijas lielāko un svarīgāko klosteri, ko 10. gadsimtā dibinājā Rilas Svētais Jānis. Līdzās kultūras pieminekļiem kalns ir slavens arī ar Septiņiem Rilas ezeriem.

## Panorāmas skati

## Ārējās saites

* Rila National Park website
* The illegal Panichishte resort in Rila
* Pictures from Rila Mountains
* Hiking in Rila Mountains
* Description of a hut-to-hut hiking route in Rila Mountains
Rostovas zoodārzs

**Rostovas zoodārzs** ir viens no lielākajiem zooloģiskajiem dārziem Krievijā. Tas atrodas Rostovas apgabalā, Rostova pie Donas pilsētā. Rostovas zooloģiskais dārzam ir 38 programmas, kuru pamatā ir retu un apdraudētu dzīvnieku sugu saglabāšana. Tas ir arī Starptautiskās sugu informācijas sistēmas loceklis.

Rostovas zoodārds ir dibināts 1927. gada jūnijā. Plašākai sabiedrībai zooloģiskais dārzs tika atvērts tā paša gada 26. jūnijā. 1929. gada rudenī dzīvnieku kolekcijas tika pārvietotas uz pilsētas nomalēm. 1930. gadā zooloģiskajā dārzā parādījās daži eksotiskie dzīvnieki, piemēram, zilonis, lauva, tīģeris, puma, leopards, krokodils, jūras lauva, pitons, pērtiķi, papagaiļi, lamas un strausi. 2009. gada 5. septembrī zooloģiskais dārzs no Berlīnes zooloģiskā dārza. kā dāvinājumu saņēma trīs ziloņus (līdz tam vairāk nekā 20 gadu zoodārza kolekcijā nebija ziloņu). Savukārt pretī zooloģiskais dārzs Berlīnei dāvināja polārlāci.

Zoodārza kopējo kolekciju veido ap 5000 dažādu dzīvnieku, kas pieder pie 400 sugām, un tas ir viens no lielākajiem Krievijā. No šīm sugām 105 sugas ir iekļautas Sarkanajā grāmatā un 33 sugas — Krievijas Sarkanajā grāmatā. Rostovas zooloģiskais dārzs strādā ar vadošajām pasaules zinātniskajām un sabiedriskajām organizācijām, kas nodarbojas ar retu un izzūdošo dzīvnieku sugu saglabāšanas problēmām. Tajā ir liels skaits dzīvnieku sugu, kas uzskaitītas Starptautiskajā sarkanajā grāmatā, kā arī retu un apdraudētu dzīvnieku reģionālajos sarakstos.

## Atsauces
Volgas-Donas kanāls

[thumb|240px|Skulptūru grupa "Kazaki" pie [Cimļanskas HES slūžām (Volgodonska)]]
**Volgas-Donas kanāls** (), pilnā nosaukumā **V. I. Ļeņina Volgas-Donas kuģojamais kanāls** () ir 1952. gadā atklāts kuģojams kanāls Krievijas Federācijas dienvidrietumos, kas šaurākajā vietā savieno Volgas un Donas upes, tādējādi arī Kaspijas jūru ar Azovas jūru un Melno jūru. 

## Vēsture
thumb|240px|Donas baseina karte ar iezīmētu kanāla vietu labajā pusē (1645).
Krievu-turku kara (1568–1570) laikā 1569. gada 31. maijā Kasims Pašā ar 15 tūkstošiem janičāru devās karagājienā un apvienojās ar hana Devleta Gireja armiju, kurā ietilpa Krimas tatāri un nogaji. Apvienotajai armijai sekoja 30 tūkstoši Krimas strādnieku, lai raktu Volgas-Donas kanālu. Tomēr redzot Volgas-Donas kanāla izveides neiespējamību, armija nolēma atgriezties.

Krievu—turku kara (1686—1700) laikā cars Pēteris I 1697. gadā pavēlēja sākt kanāla rakšanu, taču pēc Lielā Ziemeļu kara sākuma 1701. gadā rakšanas darbi apstājās.

Pēc Otrā pasaules kara PSRS 1948. gadā atsāka kanāla būvniecību, piesaistot ap 700 000 strādnieku, ap 100 000 vācu karagūstekņu, ap 100 000 GULAG nometnēs ieslodzīto un izsūtīto. Celtniecība pabeigta 1952. gada 31. maijā, un jau nākamajā dienā sākās kuģu kustība pa kanālu.

## Ārējās saites
Patērētājs

**Patērētājs** ir fiziska persona, kura lieto vai patērē nopirktās preces vai izmanto pakalpojumus (nepārdodot tālāk).

## Ekonomika un mārketings
Patērētājs ir tas, kurš maksā, lai patērētu preces un pakalpojumus. Patērētājiem ir svarīga nozīme valsts saimnieciskajā iekārtā. Bez patērētāju pieprasījuma ražotājiem trūktu motivācijas ražot, lai pārdotu patērētājiem. Patērētājs arī ir daļa no izplatīšanas ķēdes.

Pēdējā laikā mārketinga speciālisti tā vietā, lai mērķētu reklāmu uz plašu demogrāfisko profilu, ir sākuši pielietot personalizētu mārketingu, atļaujas mārketingu un masu pielāgošanu.

## Tiesības un politika
Likumos, galvenokārt, jēdziens "patērētājs" tiek izmantots sakarā ar patērētāju tiesību aizsardzības likumu, un patērētāja definīcija tiek attiecināta uz fiziskām personām un sevī neietver juridiskās personas. Potenciālie vēlētāji ir arī patērētāji, līdz ar to, patērētāju tiesību aizsardzība ir aktuāls politiskais jautājums.

## Atsauces